stanford-oval/wikipedia huggingface dataset:
אסומפרזול
פרמקולוגיה

התרופה עוברת מטבוליזם בכבד על ידי האנזים Cytochrome P450 ובעיקר על ידי CYP2C19. בנוסף, הוא עובר מטבוליזם גם על ידי CYP3A4.
הזמינות הביולוגית היא 89% במינון של 40 מ"ג. זמן הספיגה הוא 1-2 שעות, כאשר ברפלוקס קיבתי-ושטי מרגישים את ההשפעה תוך 4 שעות. זמן מחצית חיים של שעה עד שעה וחצי. בערך 80% מהתרופה מופרשים בשתן, וכ-20% מופרשים בצואה.
התוויות נגד

יש להימנע משימוש בתרופה במקרים הבאים:
רגישות (אלרגיה) לחומר הפעיל עצמו או למרכיבים אחרים בתרופה כמו סוכרוז, טלק ועוד, או רגישות ידועה לתרופות נוספות מקבוצת מעכבי משאבות פרוטונים.
בזמן טיפול בתכשיר המכיל נלפינאביר (Nelfinavir, תרופה לטיפול בתסמונת הכשל החיסוני הנרכש, איידס).
פגיעה בתפקודי הכבד והכליות או הופעה של תגובה עורית בשימוש בתרופה דומה המורידה חומציות בקיבה.
לבסוף, אסומפרזול יכולה למסך תסמינים של מחלות אחרות ולכן במידה ואחד מהתסמינים הבאים הופיע לפני או במהלך הטיפול יש לפנות לרופא בהקדם: ירידה בלתי מוסברת במשקל, קשיי בליעה, כאבי בטן, קשיי עיכול, הקאת דם מזון או דם, צואה שחורה (מעידה על דימום במערכת העיכול העליונה).
תגובות בין תרופתיות

אסומפרזול מפחיתה את הפרשת החומצה בקיבה וגורמת לירידת בחומציות, דבר שעלול להשפיע על ספיגתן ויעילותן של הרבה תרופות אחרות. בנוסף, היא יכולה לגרום לעלית ריכוזים של תרופות מסוימות בדם, בשל עיכוב המטבוליזם של האנזים CYP2C19 בכבד אשר מבצע מטבוליזם של תרופות רבות. לכן חשוב לפני תחילת טיפול בתרופה לדווח לרופא המטפל על כל תרופה נוספת שנוטלים, כולל תוספי תזונה וצמחי מרפא.
להלן דוגמאות לתרופות להן יש אינטראקציות עם אסומפרזול: נלפינאביר, אטאזאנאביר, אזולים (תרופות לטיפול בזיהום פטרייתי), ציטאלופראם, אימיפראמין, קלומיפראמין, St. John’s Wort, ארלוטיניב, מתוטרקסט, טקרולימוס, דיאזפאם, פניטואין, וארפרין (קומדין), דיגוקסין, ריפאמפיצין, ציסאפריד ותרופות נוספות.
תופעות לוואי

תופעות לוואי שכיחות (מתחת ל-10% באוכלוסייה) כוללות כאב ראש, שלשול, כאב בטן, עצירות, גזים, בחילות, הקאות ופוליפים שפירים בקיבה.
תופעות לוואי שאינן שכיחות (מתחת ל-1% באוכלוסייה) כוללות נפיחות ברגליים ובקרסוליים, בעיות שינה, סחרחורת, תחושת דקרור, ישנוניות, ורטיגו, יובש בפה, שינויים בתפקודי כבד בבדיקות דם, פריחה בעור, גירוד בעור ושברים באגן, בשורש כף היד או בעמוד השדרה.
תופעות לוואי נדירות (מתחת ל-0.1% באוכלוסייה) כוללות ירידה בתאים הלבנים או הטסיות, רמות נתרן נמוכות בדם, חוסר שקט, בלבול, דיכאון, שינויים בטעם, בעיות בראיה הכוללות טשטוש ראיה, הופעה פתאומית של צפצופים בנשימה או קוצר נשימה, דלקת בפה, זיהום פטרייתי שעלול להשפיע על המעיים, בעיות בכבד המובילות לצהבת ושתן כהה, נשירת שיער, פריחה בעור בחשיפה לשמש, כאבי מפרקים, כאבי שרירים, תחושת מחלה וחוסר אנרגיה והזעת יתר.
תופעת לוואי ששכיחותה אינה ידועה היא ירידת רמות המגנזיום בגוף.
בנוסף, שימוש ממושך, וארוך טווח מעל 3 חודשים, במעכבת משאבת פרוטונים מעלה את הסיכון לחלות בסרטן.
היריון והנקה

התרופה בטוחה לשימוש בהריון לצורך טיפול ברפלוקס קיבלתי-ושטי.
הערות שוליים

↑  Ravi Vachhani, Gregory Olds, Vic Velanovich, Esomeprazole: a proton pump inhibitor, Expert Review of Gastroenterology & Hepatology 3, 2009-02, עמ' 15–27 doi: 10.1586/17474124.3.1.15
↑  Therapeutics Initiative | [99 Comparative effectiveness of proton pump inhibitors] (ב־Canadian English)
↑  PubChem, Esomeprazole, pubchem.ncbi.nlm.nih.gov (באנגלית)
↑  Ying Ding, Nannan Chu, Linling Que, Kai Huang, Yuanxing Chen, Wei Qin, Zhenzhong Qian, Yunfei Shi, Zhen Xu, Qing He, Pharmacokinetics and bioequivalence study of esomeprazole magnesium enteric-coated tablets 20 mg in healthy Chinese subjects under fasting and fed conditions, Frontiers in Pharmacology 14, 2023-04-28, עמ' 1169103 doi: 10.3389/fphar.2023.1169103
↑  Esomeprazole, Oxford: Elsevier, 2016-01-01, עמ' 120–121, ISBN 978-0-444-53716-4
↑  UpToDate, www.uptodate.com
↑  Poly TN, Lin MC, Syed-Abdul S, Huang CW, Yang HC, Li YJ., Proton Pump Inhibitor Use and Risk of Gastric Cancer: Current Evidence from Epidemiological Studies and Critical Appraisal., Cancers (Basel). (13)14, 2022, עמ' 3052 doi: 10.3390/cancers14133052
↑  Raja Affendi Raja Ali, Jamiyah Hassan, Laurence J. Egan, Review of recent evidence on the management of heartburn in pregnant and breastfeeding women, BMC Gastroenterology 22, 2022-05-04, עמ' 219 doi: 10.1186/s12876-022-02287-w
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אסטרוציטומה

| --- | --- |

 תחום:  אונקולוגיה 
 מיקום אנטומי:  מערכת העצבים המרכזית 
 קישורים ומאגרי מידע
 eMedicine:  283453 
 MeSH:  D001254
 סיווגים
 ICD-10:  C71 
 ICD-11:  XH6PH6 
 
אסטרוציטומה (אנגלית: Astrocytoma) הוא סוג של סרטן במוח. מקורם של גידולים מסוג זה הוא בסוג מסוים של תאי גליה (תאים בצורת כוכב המצויים במוח הגדול שנקראים האסטרוציטים). סוג זה של סרטן בדרך כלל לא מתפשט מחוץ למוח ומחוץ לחוט השדרה, ובדרך כלל לא משפיע על איברים אחרים. האסטרוציטומות הן הגליומות הנפוצות ביותר, ויכולות להופיע ברוב חלקי המוח, ולעיתים רחוקות אף בחוט השדרה.
אנשים יכולים לפתח אסטרוציטומות בכל גיל. אסטרוציטומות מדרגה נמוכה נפוצות יותר אצל ילדים ומבוגרים צעירים, ואילו אסטרוציטומות בדרגה גבוהה נפוצות יותר במבוגרים יותר. אסטרוציטומות בתוך בסיס המוח שכיחים יותר אצל אנשים צעירים ומהווים בערך 75% של גידולים נוירואפיתליים.
פתופיזיולוגיה

תופעות הלוואי של הגידול משתנות בהתאם לאזור בו הוא ממוקם. הגידול משפיע על הרקמות בכך שהוא דוחס אותם ופולש אליהם. הוא עלול לגרום לפגיעה ברקמות בגלל לחץ על כלי דם שגורם להיפוקסיה, בשל תחרות על חומרי מזון וכן שחרור חומרים מזיקים כגון רדיקלים חופשיים, שינוי מאזן אלקטרוליטים ופגיעה בנוירוטרנסמיטורים וכן שחרור חומרים מתווכים כמו ציטוקינים, המשבשים את פעילות המוח. תופעות לוואי משניות יכולות להיות לחץ תוך-גולגולתי: התפתחות הגידול גורמת להעלאת הלחץ בגולגולת, שיכולה לגרום לאפילפסיה.
אבחון

האבחון מתבצע בבדיקת טומוגרפיה ממוחשבת (CT) או בדיקת דימות תהודה מגנטית (MRI) באמצעותם מבררים את מיקום הגידול, גודלו והרכבו. אם נמצא גידול בבדיקות הדימות, יש לבצע ביופסיה שמטרתה לקבוע את סוג הגידול בבדיקה היסטולוגית. את הביופסיה ניתן לבצע לפני הניתוח או במהלכו.
סיווג הגידול היא שיטת סיוג המסייעת לרופא לקבוע את חומרת האסטרוציטומה ולהחליט על הטיפול הטוב ביותר. הסיווג מתבסס על אופן חלוקת תאי הגידול, קצב חלוקתם, ואפשרות גדילתם של צינורות דם חדשים.
אבחון > סיווגים (דירוגים) (Grading)

ישנן מספר מערכות הערכה (סיווג) בשימוש עבור סיווג של הגידול של מערכת העצבים המרכזית. שיטת הדירוג של ארגון הבריאות העולמי (WHO) משמשת בדרך כלל עבור דירוג אסטרוציטומה. השיטה נקבעה בשנת 1993 במטרה למנוע בלבול באבחנות, ועל פיה נקבעו ארבע דרגות סיווג. הסיווגים נעים בין 1 ל-4: סיווג 1 הוא הפחות אגרסיבי, וסיווג 4 מסמל את סוג הגידול האגרסיבי ביותר.
|   סיווג (דירוג) ארגון הבריאות העולמי | סוג האסטרוציטומה | תיאור |
| --- | --- | --- |
| I |  Pilocytic astrocytoma  Pleomorphic xanthoastrocytoma  Subependymal giant cell astrocytoma  Subependymoma | אסטרוציטומה בעלת קצב גידול איטי, לרוב שפיר, ולרוב אפשרות ההחלמה מלאה במידה ומבוצע ניתוח להסרה כירורגית של הגידול. כאשר לא ניתן להסיר את מלוא הגידול, ניתן לטפל בו באמצעות הקרנות. |
| II |  Low-grade (fibrillary) astrocytoma  Mixed oligoastrocytoma | אסטרוציטומה בעלת קצב גידול איטי יחסית. סוג זה לרוב שפיר, אולם יכול להפוך לגידול ממאיר. גידולים אלה נפוצים לרוב אצל חולים צעירים, ויכולים לגרום לפרכוסים.  סיכויי ההחלמה לסוג גידול זה בינוניים.  בגידול זה יש סיכוי של 34% לתוחלת חיים של חמש שנים בלי טיפול, ו-70% סיכויי הישרדות אם מטפלים באמצעות הקרנות.  תוחלת החיים החציונית של החולים בגידול זה היא 4 שנים.  |
| III | Anaplastic astrocytoma | גידול מסוג זה גורם לרוב לפרכוסים, כאבי ראש ושינויי אישיות.  הטיפול בסוג גידול זה כולל הסרה כירורגית של רקמת הגידול ככל האפשר מבלי לגרום נזקים לרקמת המוח. טיפול בהקרנות מאריך את תוחלת החיים, ולרוב מבוצע לאחר ההסרה הכירורגית.  תוחלת החיים החציונית בגידול מסוג זה ללא טיפול היא 18 חודשים.  אין תועלת מוכחת במתן טיפול כימותרפי בנוסף על הניתוח וההקרנות.  |
| IV | Glioblastoma multiforme (GBM) | גידול זה הוא הנפוץ ביותר והמסוכן ביותר מבין גידולי המוח הממאירים. גידול מסוג זה יכול להגיע לגודל גדול מאוד בטרם מופיעים תופעות לוואי. גידול זה בצורתו המשנית, משמע, שעבר טרנספורמציה מגליומות בדרגה נמוכה יותר, נפוץ בגילאים צעירים (גיל ממוצע 45 לעומת 65 בגליובלסטומה ראשונית).  הטיפול המקובל לגידול זה הוא הסרה כירורגית, וזו תבוצע כל עוד ניתן לבצעה מבלי לפגוע בתפקודי המוח.  בשל אופי הגידול המהיר של הגידול ותפוצתו המהירה במוח, לרוב לא ניתן להסיר את הגידול במלואו. לפיכך מבוצעות הקרנות כטיפול המשך. המחקרים מראים כי הקרנות אלה מכפילות את תקופת ההישרדות של החולים.   חולים מעטים ישרדו תקופה של מעל 3 שנים עם גידול מסוג זה. משך החיים המוצע עם גידול מסוג זה הוא 17 שבועות בלא טיפול קרינה, ו-30 שבועות עם טיפול קרינה, כאשר הסרת הגידול ולאחריה טיפול קרינה מאפשרת תוחלת חיים ממוצעת של 37 שבועות. |
על-פי נתוני ארגון הבריאות העולמי, גידולים בעלי הסיווג הציון הנמוך ביותר (סיווג I) מהווים רק 2% מהגידולים; גידולים מסיווג II מהווים 8%, וגידולים מסיווג III מהווים 20%. מרבית הגידולים אסטרוציטומה (הם מסיווג IV) שהוא הנפוץ ביותר מבין סוגי סרטן מערכת העצבים, וסוג הסרטן השני השכיח ביותר במוח לאחר גרורות במוח. למרות שכיחות נמוכה של גידולים אלה לעומת סוגי סרטן אחרים, אחוזי התמותה גבוהים (בסיווגים III & IV) בעיקר עקב גילוי מאוחר של הגידול בהיעדר סימפטומים.
אבחון > גלריה

אסטרוציטומה של המוח האמצעי מסיווג נמוך בבדיקת דימות תהודה מגנטית (MRI)
סריקות דימות תהודה מגנטית (MRI) של אסטרוציטומה, מראה התקדמות הגידול במהלך של שבע שנים
אבחון > גלריה > דוגמה לתוצאות ניתוח הסרת גידול

אסטרוציטומה באונה הימנית של המוח מסיווג נמוך בבדיקת דימות תהודה מגנטית (MRI).
תצלום של אותו מוח מהתמונה הקודמת, שעות ספורות לאחר הסרת האסטרוציטומה (תצלום דימות תהודה מגנטית (MRI)).
מניעה

לא קיים טיפול מניעתי, שכן על אף עשרות שנים של מחקרים, הגורם המדויק של אסטרוציטומה עדיין לא ידוע.
פרוגנוזה

הפרוגנוזה של המחלה תלויה בסוג הגידול, באזור בו הוא נמצא, בשאלה האם ניתן להסיר לחלוטין את הגידול באופן כירורגי, בגיל המטופל, עד כמה הגידול משפיע על התפקוד היום יומי של החולה (כגון: חשיבה, זיכרון, תנועתיות), שינויים גנטיים בגידול עצמו והאם הגידול מגיב לטיפולים כימותרפיים והקרנות.
אסטרוציטומה דרגה 1 ניתנת בדרך כלל להסרה במלואה, ובעלת סיכויי החלמה טובים מאוד, אם כי, חלק מהגידולים מסוג זה יכולים לחזור. סיכויי ההחלמה מאסטרוציטומה דרגה 2 גם הם טובים, למרות שבדרך כלל לא ניתן להסיר את הגידול לחלוטין במקרים של אסטרוציטומה דרגה 2. מעל 40% מאלו שאובחנו עם סוג זה של אסטרוציטומה שורדים 10 שנים או יותר לאחר האבחנה. לעיתים עלולים גידולים מדרגה נמוכה להפוך לדרגה גבוהה בקרב מבוגרים. על פי מחקרים, מעל 25% מהחולים באסטרוציטומה דרגה 3 שורדים 5 שנים ויותר לאחר האבחנה. במקרים של אסטרוציטומה דרגה 4 (גליובלסטומה מולטיפורמה, GBM) הפרוגנוזה גרועה מאוד. רוב המטופלים שורדים פחות משנה. כ-6% שורדים לאחר חמש שנים מהאבחנה.
ראו גם

לחץ תוך-גולגולתי
גידול במוח
טמודל
הערות שוליים

↑  http://emedicine.medscape.com/article/283453-overview Astrocytoma
1 2  סיכויי השרדות באסטרוציטומה מסיווג גבוה
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אקלים מונסון טרופי

אקלים מונסוני טרופי (Am)
אזור אקלים מונסון טרופי הוא סוג של אקלים המוגדר על ידי הקלימטולוג הגרמני, ולדימיר קפן ב'שיטת קפן לסיווג אקלימים' כסוג של 'אקלים טרופי' והוא מסומן באות (Am). האקלים מונסון הוא הנדיר ביותר מבין סוגי האקלים הטרופי. באקלים זה יש ממוצע חודשי טמפרטורות מעל C°‏ 18 בכל חודשי השנה. אקלים מונסון טרופי הוא האקלים המפריד בין האקלים משווני טרופי (Af) לבין האקלים הסוואני הטרופי (Aw/As).
בניגוד לאקלים המשווני (Af), שהמשקעים יורדים בכל השנה, האקלים המונסוני (Am), לעומת זאת, מאופיין בעונות רטובות ויבשות, הנובעות משינוי עונתי ברוחות, כך שעיקר המשקעים יורדים בקיץ (אמצע יוני עד ספטמבר) בצורה גדולה, ובמקרים מסוימים יכול להגיע ל־1000 מ"מ לחודש. בנוסף הוא מתאפיין בחודש אחד שהוא היבש ביותר (בסוף החורף, ומתרחש כמעט תמיד בסביבות היום הקצר ביותר בשנה), עם פחות מ־60 מ"מ של משקעים, אך יותר מ־1⁄25 מכלל המשקעים השנתי. (שלא כמו באקלים סוואנה טרופי). בנוסף, אקלים מונסון טרופי נוטה לראות פחות שינויים קיצוניים בטמפרטורות במהלך השנה מאשר אקלים סוואנה טרופי.
גורמים

האקלים מושפע מרוחות מונסון שמשנות כיוון בהתאם לעונות השנה, מצב נוסף שבו נוצר אקלים מסוג זה הוא, כאשר רוחות מזרחיות גורמות למספיק ממטרים בזמן חודשי "החורף" על מנת למנוע מהאקלים להפוך לאקלים טרופי של עונה רטובה ועונה יבשה. זהו המקרה למשל בג'קרטה שבאינדונזיה וכן בנסאו, בירת איי הבהאמה.
תפוצה

אקלים מונסון טרופי מצויים בעיקר בדרום ומרכז אמריקה. עם זאת, הוא נמצא גם באזורים של דרום אסיה, דרום מזרח אסיה, אפריקה (בפרט במערב ובמרכז אפריקה), באיים הקאריביים, וצפון אמריקה.
ערים בולטות עם אקלים מונסון טרופי

אוסטרליה קיירנס, אוסטרליה
בנגלדש צ'יטגונג, בנגלדש
גינאה קונאקרי, גינאה
הודו קוצ'י, קראלה, הודו
אינדונזיה מקאסאר, אינדונזיה
האיים המלדיביים מאלה, האיים המלדיביים
ארצות הברית מיאמי, ארצות הברית
ברזיל רסיפה, ברזיל
פוארטו ריקו סן חואן, פוארטו ריקו
הרפובליקה הדומיניקנית סנטו דומינגו, הרפובליקה הדומיניקנית
הפיליפינים ויגאן, הפיליפינים
מיאנמר יאנגון, מיאנמר
סערת מונסון טרופי מעל העיר בידהנגר שבהודו.
נוף מסן חואן, פוארטו ריקו.
אפקט החשיפה הבלעדי

אפקט החשיפה הבלעדי (Mere-exposure effect) הוא תופעה פסיכולוגית שבה אנשים נוטים לפתח חיבה או דחייה כלפי אובייקטים או אנשים רק משום שהם נחשפו אליהם באופן חוזר. בפסיכולוגיה חברתית, תופעה זו נקראת לעיתים גם "עקרון ההיכרות". האפקט הוכח במגוון תחומים, כולל מילים, סמלים סיניים, ציורים, תמונות של פרצופים, צורות גאומטריות וצלילים. מחקרים על משיכה בין-אישית מראים שככל שאדם נחשף לאדם אחר בתדירות גבוהה יותר, כך גדלים סיכוייו למצוא חן בעיניו.
האפקט נמצא בשימוש בתחומים רבים, כמו פרסום, כלכלה והתנהגות צרכנית. המחקר מצביע על כך שהאפקט יכול לעורר חיבה גם ללא הכרה מודעת, ושהשפעתו ניכרת יותר כאשר מדובר בגירויים חדשים ולא מוכרים.
מחקר

החוקר הידוע ביותר שעסק באפקט החשיפה הבלעדי הוא רוברט זַ'יונְץ (Zajonc) שהבחין שהחשיפה הראשונית לגירוי חדש מעוררת תגובת פחד או הימנעות, אך עם החשיפות הבאות תגובת הפחד מתמעטת והעניין בגירוי גובר, עד שהאורגניזם מתחיל לפתח חיבה כלפי אותו גירוי.
מחקר > ניסויים בשנות ה-60 עד ה-90

במהלך שנות ה-60, זַ'יונְץ ערך סדרת ניסויים במעבדה שהראו שחשיפה לגירוי מוכר גרמה למשתתפים לדרג אותו כחיובי יותר לעומת גירויים דומים שהם לא נחשפו אליהם קודם. הוא מצא תוצאות דומות גם לגבי חיבה ונעימות כלפי צורות גאומטריות, תמונות של הבעות פנים, מילים חסרות משמעות ודמויות סימבוליות.
בשנת 1980, זַ'יונְץ הציע את השערת הקדימות הרגשית (Affective Primacy Hypothesis), שלפיה תגובות רגשיות, כמו חיבה, נוצרות עם מינימום קלט חושי, וללא תהליכים קוגניטיביים מקדימים. בניסוייו, הוא הציג למשתתפים גירויים חוזרים בפרקי זמן קצרים מספיק כך שלא יזהו אותם במודע, אך הם עדיין הראו העדפה כלפיהם.
מחקר > ניסויים נוספים

ניסוי נוסף השתמש בביצי תרנגולות שהושמעו להן צלילים טרם בקיעתן. לאחר הבקיעה, כל קבוצה של אפרוחים העדיפה את הצליל ששמעה לפני כן. ניסוי נוסף חשף משתתפים לדמויות סיניות וביקש מהם לדרג האם הן מייצגות קונוטציות חיוביות או שליליות. המשתתפים דירגו את הדמויות שראו בעבר באופן חיובי יותר. אפקט זה הופק גם כאשר הגירויים נחשפו לתקופות זמן קצרות מאוד שלא ניתן היה לתפוס אותם במודע.
לקריאה נוספת

קילר אינסטינקט, איל ארד, משה גאון וארז יעקובי. 2018. עמוד 18-19
הערות שוליים

↑  איל ארד, משה גאון וארז יעקובי, קילר אינסטינקט, ישראל: ידיעות ספרים, 2018, עמ' 18-19
↑  נתי יפת, "כל האסים אצל נתניהו", באתר זמן ישראל, 17 באפריל 2020
1 2 3 4  Murphy, Sheila T.; Zajonc, R. B. (1993). "Affect, cognition, and awareness: Affective priming with optimal and suboptimal stimulus exposures". Journal of Personality and Social Psychology. 64 (5): 723–739. doi:10.1037/0022-3514.64.5.723. PMID 8505704. S2CID 16138330.
קוסטה דל סול

| --- | --- |

 מדינה:  ספרד ספרד
 בירת החבל:  מאלגה 
 אוכלוסייה:  ‏
  ‑ בחבל:  1,364,837 (2018)
 קואורדינטות:  36°47′N 4°29′W﻿ / ﻿36.79°N 4.48°W﻿ / 36.79; -4.48 
 https://www.visitcostadelsol.com/
  מפת מיקום  מפה מפורטת   (למפת אנדלוסיה מוגדלת) סביליה מאלגה קורדובה גרנדה חרס אלמריה חאאן אקסטרמדורה קסטיליה-לה מנצ'ה מורס. הים התיכון מ. האוקיינוס האטלנטי  פור.קוסטה דל סול(למפת אנדלוסיה רגילה) סביליה מאלגה קורדובה גרנדה חרס אלמריה חאאן אקסטרמדורה קסטיליה-לה מנצ'ה מורס. הים התיכון מ. האוקיינוס האטלנטי  פור.קוסטה דל סול  he tabBackground:;tabBorder:#aaa;defaultTab:0;
 
קוסטה דל סול (בספרדית: Costa del Sol בתרגום מילולי: "חוף השמש"), הוא חבל ארץ לאורך רצועת חוף באורך של כ-200 קילומטר באנדלוסיה, דרום ספרד.
בתים ישנים בעיירה נרחה שבקוסטה דל סול
הקוסטה היא אחת מהקוסטות (אזורי נופש לאורך חופים) הספרדיות, באנדלוסיה. היא משתרעת מגיברלטר במערב ועד לוולז-מלגה במזרח כאשר את גבולה הצפוני תוחמים הרי ברמנחה, ומסילת הברזל אלג'זירס-בובליה. אדמיניסטרטיבית הקוסטה תופסת את רובה של פרובינציית מאלגה, ואת הפינה הדרום-מזרחית של פרובינציית קדיס. קוסטות ראשיות אחרות: קוסטה בראווה (קטלוניה), קוסטה בלנקה (ולנסיה)
המבנה הגאוגרפי

לאורך קוסטה דל סול עובר ה"קרטרה דה-קדיס", כביש ראשי, העובר מצפון-מזרח לדרום-מערב באופן כללי במקביל לקו החוף. קוסטה דל סול משתרע מהקילומטר ה-118 של ה"קרטרה דה-קדיס" בצומת סאן-רוקה, גיברלטר, עד לוולז מלגה, בסביבות קילומטר 300 של הכביש.
מצפון, תחום קוסטה דל סול על ידי הרים הכוללים את הרי ברמנחה שמתחילים בקאסרס שגובהו 450 מטר מעל פני הים (קילומטר 147), ההר הגבוה הראשון הוא ראלס שמעל לעיר אסטפונה - 1450 מטר (קילומטר 155) וממשיכים מזרחה אל מעבר לקוסטה, שם הם מתחברים לסיירה נבדה ששיאם בסיירה דה-לה נייבה (הר השלג) שבגרנאדה.
החוף נחצה על ידי נחלים רבים, בממוצע כל כמה מאות מטרים עד קילומטר וקצת, שזורמים מההרים לים. הנחלים האלו נוטים לשיפטונות בחורף, ולפעמים מתייבשים בקיץ. במעלה כמה מהנחלים הגדולים יש סכרים ומאגרי מים. רוב המשקעים שנופלים על ההרים נופלים בצורת גשם, אם כי מדי פעם יש שלגים, והרים גבוהים כמו ראלס יכולים להחזיק פסגה מושלגת ליום-יומיים בשיא החורף. באופן כללי יש מחסור במים בקוסטה, וישנם מתקני התפלה. רוב התושבים נוהגים להשתמש במי הברז לרחצה, ושותים מים מינרלים.
רוב האזור המיושב בקוסטה מתקיים ברצועה שבין הים להרים, אזור ברוחב של כעשרה עד עשרים קילומטרים, כאשר קו החוף רובו מישורי, והגבעות מתרוממות אחריו אל תוך ההרים. ישנם אזורים מיושבים נוספים בעמקים שבין ההרים, אך הם נחשבים לעיתים כחלק מ"ספרד האמיתית" ולא כחלק מהאזור התיירותי, אם כי הגדרת האזור התיירותי הרשמית מכסה אותם.
בין הערים לאורך קוסטה דל סול נמנות מאלגה- בירת מחוז, אסטפונה, מרבייה, טורמולינוס, מיחאס, פואנחירולה ו-נרחה.
החוף עצמו נחשב לרכוש ציבורי, וכיום אסור לבנות ממאה מטר מקו המים.
המבנה ההתיישבותי

לאורך החוף שני כבישים. הקרטרה דה-קדיס (N340 במיספור הישן, A7 במיספור החדש) קרוב לחוף, וכביש האגרה AP7 (שרץ במקביל, עם מספר חיבורים מוגבל) מרוחק יותר. היישובים נמצאים ברובם לאורך החוף ובין שני הכבישים האלו. התלות בקרטרה דה-קדיס היא טוטאלית משום שאין כבישים אחרים בין מזרח למערב, ואי אפשר לעבור בין יישוב אחד למשנהו או אפילו בין כביש שירות אחד למשנהו מבלי להשתמש בכביש הראשי. העיר מלאגה היא העיר הגדולה באזור, ומהווה בירה אדמיניסטרטיבית לרובו, אך אינה נחשבת לתיירותית. רוב התיירים מגיעים לקוסטה דרך שדה התעופה שלה (km235), אך מדירים את רגליהם ממנה, והיא מהווה למעשה מובלעת של "ספרד האמיתית" המחלקת את הקוסטה בין המועצות המקומית שמאוגדות כ"קוסטה דל-סול המערבית" ואלו שמאוגדות ב"קוסטה המזרחית". לאורך החוף ישנן עיירות נופש בסדר גודל של כמאה עד מאתיים אלף איש כל עשר עד עשרים קילומטר ממזרח למערב, בשטח שביניהן ישנם כמה כפרים ספרדיים, ובשטח שאינו מעוייר או ספרדי ישנן "אורבניזציות" (Ubranizations)- אזורים של דירות נופש שגודלם נע בין בניין אחד לשכונות שלמות סביב מרכז מסחרי או מגרש גולף. ברוב שטחי השיפוט העירוני שבקוסטה השטח נתון לשליטה המנהלית של העיירה, אך אזור החוף שמחוץ לעיירה מלא ב"אורבניזציות", ויכול להקיף אזור הגדול פי כמה וכמה מהעיירה עצמה. ה"אורבניזציות" מתחברות לכביש הראשי דרך כבישי שירות, ותושביהם תלויים ברכב הפרטי כדי להגיע ממקום למקום.
ההיסטוריה של הקמת הקוסטה דל-סול מהתיירות להתיישבות הצפון אירופאית > מהנסיך הקטן לתיירות ההמונים

בתחילת שנות החמישים הגיע הנסיך הגרמני אלפונסו פון הוהנלוהה לכפר דייגים שקט בשם מרבייה (Marbella, באנדלוסית ll = Y) וייסד בקרבתו (km179)כפר נופש יוקרתי בשם מרבייה קלאב. הנסיך גרם לחוג הסילון של אותם הימים להעדיף את דרום ספרד שטופת השמש על הריביירה הצרפתית או בייריץ שעל שפת האוקיינוס האטלנטי הקר. בשנות השישים המאוחרות החליט הרודן הספרדי פרנסיסקו פרנקו להקדיש את הקוסטות, וכן את האיים הבלאריים והקנאריים לתיירות חוץ מצפון אירופה, והשיק תעשיית תיירות שהתבססה על חופשות חבילה זולות יחסית, בתי מלון חדשים, וטיסות שכר. החלטתו זו החלה את עידן תיירות ההמונים וחופשות שמטרתן "ים וחול" באירופה. המשטר הפשיסטי בספרד לא הרתיע את ההמונים מלנהור לחופשת החבילה הראשונה שלהם מחוץ לארצם, וב-1975 פרנקו מת, ויורשו המלך חואן קאלוס השני החזיר את הדמוקרטיה במהלך ששיאו בחוקת 1977. התיירות ההמונית הורידה את ערכה של הקוסטה דל-סול, אך המרבייה קלאב המשיך למשוך תיירות יוקרה, שהתחזקה עם פתיחת המרינה השכנה בפוארטו בנוס (km174) הקזינו שמולו, והקמתם של ארמונות הקיץ של מלך ספרד, חואן קארלוס השני, ומלך סעודיה פהד במרבייה. תרומה נוספת ליוקרתה של הקוסטה הביאו משחקי הפולו בסאן-רוקה, שמשכו לאזור את הנסיך צ'ארלס הבריטי וחוג הפולו האריסטוקרטי מבריטניה שמשתמש במרינה של סוטו-גרנדה (km135)כבסיס ליאכטות שלהם.
ההיסטוריה של הקמת הקוסטה דל-סול מהתיירות להתיישבות הצפון אירופאית > המעבר מתיירות חוץ לבתי נופש

במהלך שנות השמונים הצטרפה ספרד לאיחוד האירופי, והחלה במהלך של מכירת בתי נופש, מלונות "טיים שרינג", והקמת "אורבניזציות" לתיירים בשטח שבין העיירות. המהלך הזה נועד להוסיף לתיירות הקיץ העונתית שכבה של תיירים-תושבים שיחזיקו דירות בספרד ויביאו כסף זר נוסף למדינה בין אם יעתיקו את מקום מגוריהם לשם או ישתמשו בדירות חלק מהזמן. ההחלטה הזו החלה את תהליך ההתיישבות הצפון אירופאית בקוסטות, אך גם הביא לתופעות שליליות.
ההיסטוריה של הקמת הקוסטה דל-סול מהתיירות להתיישבות הצפון אירופאית > ה"קוסטה דל-קראיים" - חוף הפשע

(מהאנגלו-ספרדית Costa del Crime)
במהלך שנות ה-80 התיישבו בקוסטה דל סול לא רק צפון אירופאים שוחרי בטן-גב, ופנסיונרים חביבים, אלא גם שכבה של פושעים צפון אירופאים שעברו לספרד בגלל שלא היו חוזי הסגרה בינה לבין מדינות צפון אירופה. פושעים אלו התגוררו בעיקר בסביבות מרבייה היוקרתית, והעיתונות הצהובה בבריטניה וגרמניה הייתה מסקרת מעת לעת את אורח חייהם בשמש הספרדית בהשוואה לפסקי הדין שניתנו נגדם בארצותיהם. עם כל הביקורת על הפושעים האלו, הם ברובם לא סיפקו לרשויות בספרד תירוץ לפעול נגדם, והתנהגותם הצרכנית נתנה בסיס להתהוות כלכלת יוקרה באזור. בין הקשרים הנוצצים יחסית שלהם הייתה הזמרת סמנת'ה פוקס, שצילמה את הקליפ לNothing´s gonna stop me now במרבייה וסביבתה. החגיגה נגמרה עם הסכם ההסגרה ב-1988, ועם התיאום בין המשטרות באירופה שנכנס מכוח הסכם מאסטריכט ב-1992. בימינו יש שרידים לפושעי הקוסטה דל-קראיים, אך רוב המתיישבים הצפון אירופאים רואים בתקופה מעין תקופה רומנטית שמקבילה אולי לאסירים שייסדו את אוסטרליה.
ההיסטוריה של הקמת הקוסטה דל-סול מהתיירות להתיישבות הצפון אירופאית > "מעבר חופשי של סחורות וכוח עבודה" - ההתיישבות הצפון אירופאית לאחר הסכם מאסטריכט

מ-1992 והלאה מותר לכל אזרח אירופאי (ממדינות האיחוד שלפני 2005) להיכנס ולהתיישב בכל מדינה אחרת באיחוד. למדינות האיחוד מותר לדרוש שאזרחים אירופאים המתיישבים בהן ירשמו במנהל האוכלוסין המקומי, ועליהן לתת לאזרחים אירופאים אלו זכות להצביע בבחירות העירוניות. כמו כן יש מעבר חופשי של סחורות בתוך האיחוד, אם כי מותר למדינות השונות להטיל מיסים על אלכוהול וסיגריות.
ההשפעה על ההגירה הצפון אירופאית הייתה עצומה. מ-1992 והלאה מותר לאזרח אירופאי לקום ולעבור לכל מדינה באיחוד. המשיכה של השמש הספרדית על תושבי צפון האיחוד הביא לכך שבקוסטות הספרדיות של ימינו ישנם כמיליון בריטים, בערך חצי מיליון גרמנים, ועשרות אם לא מאות אלפי הולנדים ואזרחי מדינות סקנדינביה. באזורי ה"אורבניזציות" יש מקומות בהם נפרשים קילומטר אחר קילומטר של בתי נופש שבעליהם צפון אירופאים.
ההיסטוריה של הקמת הקוסטה דל-סול מהתיירות להתיישבות הצפון אירופאית > התפתחות חברה זרה נפרדת / עילית מיובאת

ספרד שיווקה את הקוסטות כמקומות לחופשות "בטן גב" או "ים וחול" ללא מחויבות אינטלקטואלית לשפה או להיסטוריה. השיווק הזה גם משליך על אופן השתלבותה או ליתר דיוק - אי השתלבותה של ההתיישבות הצפון אירופאית בקוסטות. רוב המתיישבים מגורר באורבניזציות שנבנו על מנת לאכלס זרים, באזורים שצורת היישוב הראשית שלהם היא אורבניזציית מתיישבים. כאשר הם נוסעים לעיירות הספרדיות הם מוצאים שבכל המסעדות ישנו תפריט אנגלי וגרמני, רוב העסקים ונותני השירות מספקים שירות באנגלית, כך שהמתיישבים מסתגלים מהר מאוד לכך שניתן לחיות בקוסטה בלי ללמוד ספרדית, מה גם שהניב האנדלוסי שונה מאוד בהגייתו מהשפה הספרדית-קסטיליאנית הרשמית שמלמדים. מקומות הבילוי התיירותיים מקבעים אפשרות בילוי שמיועדת לזרים, ורוב התושבים הזרים מעדיפים לשלוח את ילדיהם לבתי ספר בינלאומיים.
הספרדים מצידם משתמשים בהתיישבות הזרה כעילית מיובאת, שתפקידה לצרוך. רוב המקצועות החופשיים באזור תלויים בעסקי הנדל"ן, או בשירותים הנחוצים בחיי היום-יום של התושבים הזרים. התיירים-תושבים מביאים הכנסות שמקורן בצפון אירופה, והן גבוהות בממוצע מההכנסה הספרדית, ולכן הם מסוגלים לצרוך שירותים ומוצרים בצורה שמכפילה פי כמה וכמה את מספר העסקים שהתושבים הספרדים היה יכול להחזיק ללא ההתיישבות הצפון-אירופאית. כרגע הספרדים רואים בהתיישבות "קידמה" שתורמת לכלכלת ארצם, וסוג פיתוח רצוי לקוסטות, שהן אזורים המרוחקים ממרכזי האוכלוסייה המרכזיים של ספרד. הקוסטה דל סול נהנית ממצב חוקי נוח באנדלוסיה, אך מדינת ולנסיה הטילה חוקים מפלים על ההתיישבות הזרה כגון "חוק ההפקעות הוולנסיאני" שדורש שמי שאדמתו הופקעה ישלם עבור פיתוח "אורבניזציות", ומאפשרת לחברות המים לגבות תעריף גבוה למי שאינו תושב קבע. סוג הפשע הנפוץ ביותר בספרד הוא כנראה בניית בתי נופש בלתי חוקיים ומכירתם.